Ehdotus EUROOPAN PARLAMENTIN JA NEUVOSTON PÄÄTÖS joustovälineen varojen käyttöön ottamisesta /* COM/2014/0349 final - 2014/ () */





PERUSTELUT Vuosia 2014–2020 koskevan monivuotisen rahoituskehyksen vahvistamisesta 2 päivänä joulukuuta 2013 annetussa neuvoston asetuksessa (EU, EURATOM) N:o 1311/2013[1] säädetään, että joustovälineestä voidaan ottaa käyttöön varoja sellaisten tarkasti määriteltyjen menojen rahoittamiseksi, joita ei voida kattaa yhden tai useamman monivuotiseen rahoituskehykseen sisältyvän otsakkeen enimmäismäärien rajoissa. Tarkasteltuaan kaikkia mahdollisuuksia määrärahojen uudelleen kohdentamiseen otsakkeen 1 b sisällä komissio esittää neuvoston asetuksen (EY) N:o 1311/2013 11 artiklan ja talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen[2] 12 kohdan mukaisesti joustovälineen ottamista käyttöön. Joustovälineestä on tarpeen ottaa käyttöön otsakkeen 1 b enimmäismäärän ylittävä 79 785 595 euron määrä, jolla täydennetään Euroopan unionin varainhoitovuoden 2015 yleiseen talousarvioon otettua rahoitusta, jotta Kyproksen rakennerahasto-ohjelmiin voidaan vuodeksi 2015 myöntää ylimääräistä rahoitusta 100 000 000 euroa. Maksumäärärahat, joilla katetaan Kyprokselle joustovälineestä vuosina 2014[3] ja vuosina 2015 osoitettavat ylimääräiset maksusitoumusmäärärahat, arvioidaan jäljempänä olevassa taulukossa esitetyn alustavan maksuprofiilin perusteella. (miljoonaa euroa, käypinä hintoina) Vuosi || Joustovälineestä Kyprokselle vuosina 2014 ja 2015 osoitettaviin varoihin liittyvät maksumäärärahat 2015 || 11,3 2016 || 43,7 2017 || 73,9 2018 || 40,2 Yhteensä || 169,1 Vuosiksi 2016–2018 käyttöön otettavat tarkat vuotuiset määrät määritellään kyseessä olevan vuoden talousarvioesityksessä. Laskettaessa maksujen kohdentamatonta liikkumavaraa ja kokonaisliikkumavaraa nämä määrät katsotaan otetuiksi monivuotisen rahoituskehyksen maksumäärärahojen enimmäismäärien ulkopuolelta. Budjettivallan käyttäjiä muistutetaan siitä, että päätös on julkaistava Euroopan unionin virallisessa lehdessä viimeistään Euroopan unionin varainhoitovuoden 2015 talousarvion julkaisemisen yhteydessä. Ehdotus EUROOPAN PARLAMENTIN JA NEUVOSTON PÄÄTÖS joustovälineen varojen käyttöön ottamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen[4] ja erityisesti sen 12 kohdan, ottavat huomioon Euroopan komission ehdotuksen, sekä katsovat seuraavaa: (1) Vuosia 2014–2020 koskevan monivuotisen rahoituskehyksen vahvistamisesta annetun neuvoston asetuksen (EU, Euratom) N:o 1311/2013[5] 11 artiklassa otetaan käyttöön joustoväline, johon varataan 471 miljoonan euron vuotuinen enimmäismäärä (vuoden 2011 hintoina). (2) Kun kaikkia mahdollisuuksia määrärahojen uudelleen kohdentamiseen otsakkeen 1 b sisällä on tarkasteltu, näyttää siltä, että joustovälineestä on tarpeen ottaa käyttöön otsakkeen 1 b enimmäismäärän ylittävä 79 785 595 euron määrä, jolla täydennetään Euroopan unionin varainhoitovuoden 2015 yleiseen talousarvioon otettua rahoitusta ja joka käytetään Kyproksen rakennerahasto-ohjelmien rahoittamiseen, jotta rakennerahastoista voidaan vuodeksi 2015 myöntää Kyprokselle ylimääräistä rahoitusta yhteensä 100 000 000 euroa. (3) Euroopan parlamentti ja neuvosto ovat 20 päivänä marraskuuta 2013 annetulla päätöksellä ottaneet joustovälineestä varainhoitovuoden 2014 osalta jo 89 330 000 euroa maksusitoumusmäärärahoina Kyproksen rakennerahasto-ohjelmien rahoittamista varten. (4) Ottaen huomioon, että joustoväline on luonteeltaan täydentävä ja että se voidaan ottaa käyttöön ylittämällä monivuotiseen rahoituskehykseen sisältyvät enimmäismäärät sen jälkeen, kun kaikkia mahdollisuuksia määrärahojen uudelleen kohdentamiseen on tarkasteltu, Kyprokselle osoitettavien ylimääräisten maksusitoumusmäärärahojen kattamiseksi on varainhoitovuosiksi 2014 ja 2015 tarpeen ottaa käyttöön lisämaksumäärärahoja oletetun maksuprofiilin perusteella, jonka arvioidaan olevan 11,3 miljoonaa euroa vuonna 2015, 43,7 miljoona euroa vuonna 2016, 73,9 miljoonaa euroa vuonna 2017 ja 40,2 miljoonaa euroa vuonna 2018. Vuosia 2016–2018 koskevat vuotuiset määrät on vahvistettava kyseistä ajanjaksoa koskevissa komission talousarvioesityksissä, OVAT HYVÄKSYNEET TÄMÄN PÄÄTÖKSEN: 1 artikla Otetaan joustovälineestä 79 785 595 euroa otsakkeeseen 1 b sisältyvinä maksusitoumusmäärärahoina ja 11 315 595 euroa maksumäärärahoina Euroopan unionin varainhoitovuoden 2015 yleiseen talousarvioon. Kyseisillä määrillä täydennetään otsakkeeseen 1 b kuuluvia Kyproksen rakennerahasto-ohjelmien määrärahoja. Vuosina 2014 ja 2015 joustovälineestä Kyproksen rakennerahasto-ohjelmien rahoittamiseksi ajanjaksolla 2016–2018 otettavien maksumäärärahojen määrä on 157 800 000 euroa. Tarkka vuotuinen määrä määritellään asianomaista vuotta koskevassa komission talousarvioesityksessä. 2 artikla Tämä päätös julkaistaan Euroopan unionin virallisessa lehdessä. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL L 347, 20.12.2013, s. 884. [2] EUVL C 373, 20.12.2013, s. 1. [3] EUVL L 50, 20.2.2014, s. 19. Euroopan parlamentin ja neuvoston päätös, annettu 20 päivänä marraskuuta 2013, joustovälineen varojen käyttöön ottamisesta. [4] EUVL C 373, 20.12.2013, s. 1. [5] EUVL L 347, 20.12.2013, s. 884.